Viktor Orban a asistat, sâmbătă, la o slujbă religioasă la Biserica Reformată Centrală din Cluj-Napoca după care a pornit, într-o procesiune de o jumătate de kilometru prin centrul municipiului, alături de peste 1.000 de persoane, majoritatea preoți reformați, evaghelici și unitarieni din Bazinul Carpatic, și care a avut în frunte o fanfară, până la Institutul Teologic Protestant din Piața Avram Iancu, mulțimea blocând o bandă de circulație.